CELEX: 52005PC0460
Language: hu
Date: 2005-09-30
Title: Javaslat a Tanács határozata a 2004. decemberi indiai-óceáni szökőárt követően a 2000/24/EK határozat – a hatálya alá tartozó országok listájának Maldív-szigetekkel való bővítése érdekében történő – módosításáról

Fontos jogi nyilatkozat

|

52005PC0460

Javaslat a Tanács határozata a 2004. decemberi indiai-óceáni szökőárt követően a 2000/24/EK határozat – a hatálya alá tartozó országok listájának Maldív-szigetekkel való bővítése érdekében történő – módosításáról  /* COM/2005/0460 végleges - CNS 2005/0195 */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 30.9.2005COM(2005) 460 végleges2005/0195 (CNS)JavaslatA TANÁCS HATÁROZATAa 2004. decemberi indiai-óceáni szökőárt követően a 2000/24/EK határozat – a hatálya alá tartozó országok listájának Maldív-szigetekkel való bővítése érdekében történő – módosításáról(előterjesztő: a Bizottság)INDOKOLÁSA JAVASLAT HÁTTERE |A javaslat alapja és célja A módosított 2000/24/EK tanácsi határozat általános közösségi garanciát ad az Európai Beruházási Bank (EBB) számára a bizonyos régiók beruházási projektjeihez nyújtott hitelek esedékes, de nem teljesített visszafizetései tekintetében. A határozat hatálya alá tartozó országok listáján nem szerepel a 2004. decemberi indiai-óceáni szökőárban súlyos károkat elszenvedett Maldív-szigetek. |Általános összefüggések A 2004. december 26-án az indiai-óceáni régiót sújtó szökőár súlyos károkat okozott a környező országok – különösen India, Indonézia, a Maldív-szigetek és Srí Lanka – egyes tengerparti régióiban. A Bizottság és az EBB azonnal vizsgálni kezdte annak lehetőségét, hogy az EBB az újjáépítési erőfeszítések finanszírozására egy hosszú távú hitelnyújtási keretet hozzon létre. Január 18-i ülésén az ECOFIN „kifejezte az EBB kezdeményezésével kapcsolatos elégedettségét, továbbá felkérte az EBB-t és a Bizottságot, hogy folytassa a támogatás előkészületeit”. A nemzetközi pénzügyi intézmények által elvégzett igényfelmérés, valamint az EBB és a bizottsági szolgálatok közös indonéziai és srí lankai kiküldetései alapján, továbbá az állami és magánadományozók által világszerte nyújtott váratlan és igen jelentős adományok figyelembe vételével világossá vált, hogy az érintett országok infrastruktúrájának újjáépítési szükségleteit ki fogják elégíteni a kapott támogatások és az igen kedvezményes kölcsönök. Az EBB azonban egyes érintett országok (Indonézia, Srí Lanka, Maldív-szigetek) esetében meghatározott néhány potenciális projektet, és úgy döntött, hogy az ezen országoknak nyújtott hitelek prioritást élveznek a módosított 2000/24/EK tanácsi határozat által létrehozott, jelenlegi Ázsia és Latin-Amerika (ALA) hitelezési megbízás fennmaradó mozgásterének felhasználásakor. A Bizottság – ha és amikor ez szükséges – a közösen meghatározott projektekre az EBB hiteleit kiegészítő támogatásokat is biztosíthat. A jelenlegi ALA hitelezési megbízás hatálya magában foglalja Indonéziát és Srí Lankát, de nem terjed ki a Maldív szigetekre. E javaslat a Maldív-szigeteket a határozat hatálya alá tartozó országok körébe sorolná, és így lehetővé tenné, hogy az EBB a bizottsági garancia fedezete mellett hitelezzen a Maldív-szigeteknek. |A javaslat által érintett területet szabályozó hatályos rendelkezések Nincsenek a javaslat által érintett területet szabályozó hatályos rendelkezések. |Összhang az Unió egyéb szakpolitikáival és célkitűzéseivel Nem alkalmazható. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |A konzultáció módszerei, a megcélzott főbb ágazatok és a felek általános bemutatása Az Európai Beruházási Bank részt vett e jogalkotási javaslat elkészítésében. |A válaszok összefoglalása és figyelembevételük módja Az EBB megjegyzéseit figyelembe vették. |Szakvélemények összegyűjtése és felhasználása |Nem volt szükség külső szakvéleményre. |A JAVASLAT JOGI ELEMEI |A javasolt intézkedés összefoglalása A javaslat a jelenlegi, módosított 2000/24/EK tanácsi határozatot módosítaná a Maldív-szigeteknek a határozat hatálya alá tartozó országok listájához történő hozzáadásával. |Jogalap A határozat az Európai Közösséget létrehozó szerződés 181a. cikkén alapul. |A szubszidiaritás elve A javaslat egy közösségi szintű garanciát biztosító, létező jogi eszközt módosít. Ennélfogva nem alkalmazható a szubszidiaritás elve. |Az arányosság elve A javaslat megfelel az arányosság elvének a következő ok(ok) miatt. |A javaslat egy létező jogi eszköz egyszerű módosítását eredményezi, nem pedig egy új jogi eszköz létrejöttét. |Az EBB külső fellépéseire nyújtott közösségi garanciát a Bizottság és az EBB jelenlegi rendszereivel igazgatják. |A jogi eszközök megválasztása |Javasolt jogi eszközök: egyéb (tanácsi határozat). |Más eszközök az alábbi ok/okok miatt nem lenne/lennének megfelelőek: Az EBB külső fellépéseire adott közösségi garanciát tanácsi határozatban hozták létre. |KÖLTSÉGVETÉSI VONATKOZÁSOK |A javaslatnak nincsenek a közösségi költségvetést illető vonatkozásai. |1.  2005/0195 (CNS)JavaslatA TANÁCS HATÁROZATAa 2004. decemberi indiai-óceáni szökőárt követően a 2000/24/EK határozat – a hatálya alá tartozó országok listájának Maldív-szigetekkel való bővítése érdekében történő – módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 181a. cikkére,tekintettel a Bizottság javaslatára[1],tekintettel az Európai Parlament véleményére[2],mivel:(1) A 2004. december 26-án az indiai-óceáni régiót sújtó szökőár súlyos károkat okozott a környező országok bizonyos tengerparti régióiban.(2) Az Európai Beruházási Bank (EBB) meghatározta a legsúlyosabban érintett országok – beleértve a Maldív-szigeteket – azon potenciális projektjeit, amelyekkel a szökőár miatt közvetlenül vagy közvetve károsult személyeket segítenék.(3) A Közösségen kívüli (Közép- és Kelet-Európa, mediterrán országok, Latin-Amerika és Ázsia és a Dél-Afrikai Köztársaság) projektekhez adott hitelek veszteségeinek fedezésére az Európai Beruházási Banknak nyújtott közösségi garanciáról szóló, 1999. december 22-i 2000/24/EK tanácsi határozat[3] a Maldív-szigeteket nem sorolja fel a hatálya alá tartozó országok között.(4) A 2000/24 tanácsi határozatot ezért módosítani kell a Maldív-szigetek beemelése érdekében,A KÖVETKEZŐKÉPPEN HATÁROZOTT:1. cikkA 2000/24/EK határozat 1. cikkének (2) bekezdése a következőképpen módosul:- a negyedik francia bekezdés a „Malajzia” és „Mongólia” szavak között kiegészül a „Maldív-szigetek” szóval.2. cikkEz a határozat elfogadásának napján lép hatályba.Kelt Brüsszelben, -án/-én.a Tanács részérőlaz elnök [1] HL C (…)., ( …)., (…). o.[2] HL C (…)., ( …)., (…). o.[3] HL L 9., 2000.1.13., 24. o. A legutóbb a 2005/47/EK határozattal (HL L 21., 2005.1.25., 9. o.) módosított határozat.